ᱚᱣᱨᱚᱝᱜᱟᱵᱟᱫᱽ ᱦᱟᱹᱴᱤᱧ

ᱚᱣᱨᱚᱝᱜᱟᱵᱟᱫᱽ ᱦᱟᱹᱴᱤᱧ ᱫᱚ ᱥᱤᱧᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱛᱩᱨᱩᱭ ᱜᱚᱴᱟᱝ ᱥᱟᱥᱚᱱ ᱪᱟᱪᱞᱟᱣ ᱦᱟᱹᱴᱤᱧ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱚᱨᱟᱴᱷᱣᱟᱰᱟ ᱴᱚᱴᱷᱟ ᱥᱟᱶ ᱥᱚᱫᱚᱨ ᱟᱨ ᱥᱚᱢᱟᱱ ᱢᱮᱱᱟᱜᱼᱟ ᱾

ᱰᱮᱢᱳᱜᱨᱟᱯᱷᱤ
ᱚᱣᱨᱚᱝᱜᱟᱵᱟᱫᱽ ᱦᱟᱹᱴᱤᱧ ᱨᱮᱱᱟᱜ ᱜᱩᱴ ᱚᱛᱱᱚᱜ ᱫᱚ ᱖᱔,᱕᱙᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ ᱱᱚᱸᱰᱮ ᱑᱘,᱗᱓᱑,᱘᱗᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱯᱟᱹᱨᱥᱤ ᱠᱚ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱚᱣᱨᱚᱝᱜᱟᱵᱟᱫᱽ ᱦᱟᱹᱴᱤᱧ ᱵᱮᱱᱟᱣ ᱟᱠᱟᱱ ᱴᱚᱴᱷᱟ ᱨᱮ ᱟᱭᱢᱟ ᱞᱮᱠᱟᱱ ᱯᱟᱹᱨᱥᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱗᱗.᱙᱘% ᱦᱚᱲ ᱫᱚ ᱢᱟᱨᱟᱴᱷᱤ, ᱙.᱕᱖% ᱫᱚ ᱩᱨᱫᱩ, ᱖.᱔᱙% ᱫᱚ ᱦᱤᱱᱫᱤ ᱟᱨ ᱓.᱒᱐% ᱫᱚ ᱞᱟᱢᱵᱟᱰᱤ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱟ ᱾2011 Census of India, Population By Mother Tongue

ᱫᱷᱚᱨᱚᱢ
ᱚᱣᱨᱟᱝᱜᱟᱵᱟᱫᱽ ᱦᱟᱹᱴᱤᱧ ᱨᱮ ᱦᱤᱱᱫᱩ ᱫᱷᱚᱨᱚᱢ ᱫᱚ ᱡᱟᱹᱥᱛᱤ ᱜᱟᱱ ᱦᱚᱲᱟᱜ ᱫᱷᱚᱨᱚᱢ ᱠᱟᱱᱟ, ᱟᱫᱚ ᱤᱥᱞᱟᱢ ᱟᱨ ᱵᱩᱫᱫᱷᱚ ᱫᱷᱚᱨᱚᱢ ᱫᱚ ᱠᱚᱢ ᱜᱟᱱ ᱦᱚᱲᱟᱜ ᱫᱷᱚᱨᱚᱢ ᱠᱟᱱᱟ ᱾ ᱚᱣᱨᱚᱝᱜᱟᱵᱟᱫᱽ ᱦᱟᱹᱴᱤᱧ ᱨᱮᱱᱟᱜ ᱥᱚᱦᱨᱤ ᱴᱚᱴᱷᱟ ᱨᱮ, ᱢᱩᱥᱞᱤᱢ ᱦᱚᱲ ᱮᱞ ᱫᱚ ᱒᱕% ᱠᱷᱚᱱ ᱰᱷᱮᱨ ᱢᱮᱱᱟᱜ ᱠᱚᱣᱟ, ᱵᱤᱥᱮᱥ ᱠᱟᱛᱮ ᱚᱣᱨᱚᱝᱜᱟᱵᱟᱫᱽ ᱞᱮᱠᱟᱱ ᱥᱚᱦᱚᱨ ᱨᱮ, ᱡᱟᱦᱟᱸ ᱨᱮ ᱱᱚᱶᱟ ᱫᱚ ᱓᱐% ᱫᱷᱟᱹᱨᱤᱡ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱑᱘% ᱠᱷᱚᱱ ᱦᱚᱸ ᱵᱟᱹᱲᱛᱤ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱟᱱᱫᱮᱲ ᱨᱮ ᱥᱤᱠᱷ ᱫᱷᱚᱨᱚᱢ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱚᱵᱚᱥᱛᱟ ᱢᱮᱱᱟᱜᱼᱟ, ᱢᱮᱱᱠᱷᱟᱱ ᱢᱚᱨᱟᱴᱷᱣᱟᱰᱟ ᱨᱮᱱᱟᱜ ᱥᱚᱦᱚᱨᱤ ᱴᱚᱴᱷᱟ ᱡᱮᱞᱮᱠᱟ ᱚᱣᱨᱚᱝᱜᱟᱵᱟᱫᱽ, ᱡᱟᱞᱱᱟ ᱟᱨ ᱩᱥᱢᱟᱱᱟᱵᱟᱫᱽ ᱨᱮ ᱡᱮᱭᱱ ᱢᱮᱱᱟᱜ ᱠᱚᱣᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱚᱣᱨᱟᱝᱜᱟᱵᱟᱫᱽ ᱦᱟᱹᱴᱤᱧ ᱨᱤᱱ ᱗᱖.᱖᱘% ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ, ᱑᱕.᱑᱓% ᱫᱚ ᱤᱥᱞᱟᱢ, ᱗.᱑᱗% ᱫᱚ ᱵᱚᱣᱫᱷᱚ ᱫᱷᱚᱨᱚᱢ, ᱐.᱒᱒% ᱫᱚ ᱤᱥᱟᱹᱭ ᱫᱷᱚᱨᱚᱢ ᱠᱚ ᱯᱟᱥᱱᱟᱣᱮᱫ ᱠᱚ ᱛᱟᱦᱮᱸᱫ ᱟᱨ ᱮᱴᱟᱜ ᱐.᱘᱑% ᱦᱚᱲ ᱫᱚ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱥᱱᱟᱣᱮᱫ ᱠᱚ ᱛᱟᱦᱮᱸᱫ ᱟᱨ ᱵᱟᱝ ᱫᱚ ᱚᱠᱟ ᱫᱷᱚᱨᱚᱢ ᱦᱚᱸ ᱵᱟᱝ ᱠᱚ ᱞᱟᱹᱭ ᱮᱫ ᱛᱟᱦᱮᱸᱫ ᱾

ᱦᱚᱱᱚᱛ ᱠᱚ
 ᱚᱣᱩᱚᱝᱜᱟᱵᱟᱫᱽ
 ᱵᱤᱰ
 ᱡᱟᱞᱱᱟ
 ᱞᱟᱛᱩᱨ
 ᱦᱤᱝᱜᱚᱞᱤ
 ᱯᱟᱨᱵᱷᱟᱱᱤ 
 ᱩᱥᱢᱟᱱᱟᱵᱟᱫᱽ 
 ᱱᱟᱱᱫᱮᱲ

ᱱᱳᱴᱥ

ᱥᱟᱹᱠᱷᱭᱟᱹᱛ

maharashtra.gov.in


ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱟᱹᱴᱤᱧ ᱠᱚ
ᱛᱷᱚᱠ:ᱢᱚᱨᱟᱴᱷᱣᱟᱰᱟ
ᱛᱷᱚᱠ:ᱦᱟᱭᱫᱨᱟᱵᱟᱫᱽ ᱯᱚᱱᱚᱛ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ